title: Provedbena uredba Vijeća (EU) 2019/1779 od 24. listopada 2019. o provedbi Uredbe (EU) 2015/1755 o mjerama ograničavanja s obzirom na stanje u Burundiju

text:
                  25.10.2019

                  HR

                  Službeni list Europske unije

                  L 272/5

         PROVEDBENA UREDBA VIJEĆA (EU) 2019/1779
         od 24. listopada 2019.
         o provedbi Uredbe (EU) 2015/1755 o mjerama ograničavanja s obzirom na stanje u Burundiju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2015/1755 od 1. listopada 2015. o mjerama ograničavanja s obzirom na stanje u Burundiju (1), a posebno njezin članak 13. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 1. listopada 2015. donijelo Uredbu (EU) 2015/1755.

                     (2)

                     Na temelju preispitivanja koje je provelo Vijeće trebalo bi izmijeniti podatke koji se odnose na jednu fizičku osobu iz Priloga I. Uredbi (EU) 2015/1755.

                     (3)

                     Prilog I. Uredbi (EU) 2015/1755 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2015/1755 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 24. listopada 2019.

                  Za Vijeće

                  Predsjednik

               A.-K. PEKONEN

            (1)  SL L 257, 2.10.2015., str. 1.

            PRILOG
            U Prilogu I. Uredbi (EU) 2015/1755 unos 1. pod naslovom „Popis fizičkih i pravnih osoba, subjekata i tijela iz članka 2.” zamjenjuje se sljedećim:

                           Ime i prezime

                           Identifikacijski podaci

                           Razlozi za uvrštenje na popis

                           „1.

                           Godefroid BIZIMANA

                           Spol: Muški
                           Datum rođenja: 23.4.1968.
                           Mjesto rođenja: NYAGASEKE, MABAYI, CIBITOKE
                           Burundijsko državljanstvo. Broj putovnice: DP0001520

                           „Chargé de Missions de la Présidence” i bivši zamjenik glavnog direktora nacionalne policije. Odgovoran za podrivanje demokracije donošenjem operativnih odluka koje su rezultirale nerazmjernom uporabom sile i djelima nasilnog gušenja mirnih prosvjeda koji su započeli 26. travnja 2015. nakon najave predsjedničke kandidature predsjednika Nkurunzize.”